 Ṣe àkópọ ìwé yìí: Ọrọ náà yanjú lẹyìn ìpàdé àlàáfíà kan tó wáyé tàwọn méjéèjì sì ní àwọn ti paná ohunkóhun tó ń dá wàhálà sílẹ.Ní ààfin Olú ti ìlú Itori ni ìpàdé yìí ti wáyé tí Wasiu Àyìndé sì sọ pé òun kò pàṣẹ kí àwọn ọmọ ẹgbẹ òun kankan lu Mc Murphy.Nítorí náà ààrẹ ẹgbẹ FIBAN Desmond Nwachukwu ti wá pàṣẹ kí àwọn ọmọ ẹgbẹ náà jèbùrẹ kí wọn sì bẹrẹ sí ní lo orin KWAM 1 lórí ètò wọn.Nítorí ààbò ẹmí MC Murphy ló fi gbá  ẹgbẹrún lọnà ọgọrùn-ún 100,000  lọwọ K1 lọjọ ìṣẹlẹ.Àwọn ọmọ ẹgbẹ FIBAN ti fi ààké kọrí lórí ìṣẹlẹ to wáyé láàrin MC Murphy tó jẹ ọmọ ẹgbẹ wọn ní ìpińlẹ Ogun àti gbájúgbaja olórín fújì, King Wasiu Ayinde Mashall.Nínú ọrọ rẹ lásìkò tó bá BBC Yoruba sọrọ, ní ààrẹ ẹgbẹ FIBAN Desmond Nwachukwu sàlàyé pé, àwọn ṣì ń dúró de Ọjọrú ọjọ keje, ọdún yìí kí àwọn tó gbé ìgbẹsẹ tó kan lórí ọrọ náà.Nwachukwu ní, lẹyin ọjọ náà, ti Wasiu Ayinde ko ba bẹbẹ gẹgẹ bi àwọn ṣe kọwé ránṣẹ sí í lórí ǹkan ti àwọn ń fẹ kó ṣe, làwọn yóò ṣe ìwọde lọ sọdọ Kábíyèsí ikú bàbá yèyé látì rọ-ọ lóyè gẹgẹ bíi Máyégún ilẹ Yorùbá.Ó  ní ìdí tí àwọn fi fẹ kí wọn gba oyè lọwọ Máyégún gbogbo ilẹ Yorùbá ní pé ìwà tó hù kò bá ìlànà oyè tó jẹ lọ nítorí náà, Aláàfin Ọyọ Ọba Lamidi Adeyemi gbọdọ gbà á lọwọ rẹ.Lórí ẹgbẹrún lọnà ọgọrún Náírà ti Murphy gbà lọwọ K1, o ní láti le dáàbò bo ẹmi rẹ nítori túlàsì ni wọn fi fún un ni owó náà. Tí ọrọ bá sì ti rí bẹẹ, ó ti pọndandan ki ènìyàn dáàbò bo ẹmi ara rẹ náà.Lẹyìn tí Wasiu Ayinde bá wá ti gbé ìgbésẹ tí ẹgbẹ náà bèrè fún ni àwọn yoo tó mọ boya àwọn yóò dá owó náà padà bi bẹẹ kọ, owó ọhun kò tí tó ǹkan ti àwọn fi ṣe ìtọjú MC Murphy.Ó rọ gbogbo olórin láti so ewe agbéjẹ mọwọ lórí bi wọn ṣe máa n huwa sí àwọn akọròyìn, ìwà ìyànjẹ to fi mọ ìwà àitọ sí àwọn akọròyìn ní Naìjíríà.Bákan náà ló fi kún un pé, ìdáhùn ọkan lára amúgbálẹgbẹẹ K1 to bá BBC Yoruba sọrọ tó sí ló àwọn ọrọ kan, ẹgbẹ náà ni láti mọ bóya òun gan ló fún un láṣẹ lati sọrọ.  : Gbọnmisi-omi-ò-to tó wáyé láàrín ẹgbẹ àwọn sọrọsọrọ Nàìjíríà tí a mọ sí FIBAN àti akọrin Fújì KWAM 1 ti parí. 